Obrazac A-2

**REZIME PROGRAMA OBUKE**

|  |
| --- |
| **Naziv programa obuke** |
| Urgentno hraniteljstvo |

|  |
| --- |
| **Autor, odnosno koautor programa obuke** |
| * Katlin Brašić-konsultant UNICEF-a, stručnjak u oblasti socijalne i dječje zaštite sa dugogodišnjim iskustvom rada u regionu i Velikoj Britaniji.
* Ivana Koprivica, ekspert u oblasti socijalne zaštite sa fokusom na pružanje usluge hraniteljstva u Srbiji, vd direktora Centra za porodični smeštaj i usvojenje Novi Sad
 |

|  |
| --- |
| **Realizator programa obuke** |
| * Katlin Brašić-konsultant UNICEF-a
* Ivana Koprivica, ekspert u oblasti socijalne zaštite sa fokusom na pružanje usluge hraniteljstva u Srbiji, vd direktora Centra za porodični smeštaj i usvojenje Novi Sad
 |

|  |
| --- |
| **Kontakt osoba (telefon i e-mail)** |
| Katlin Zara Brašić381 63 83 45462 |

|  |
| --- |
| **Ciljevi i zadaci programa obuke i oblast socijalne i dječje zaštite na koju se odnose** |
| **Opšti cilj obuke:** Razviti kapacitete stručnih radnika za planiranje, sprovođenje i praćenje usluge urgentnog hraniteljstva u Crnoj Gori.Specifični ciljevi obuke: * Povećati razumevanje uloge urgentnog hraniteljstva u sistemu zaštite dece i procesa deinstitucionalizacije.
* Osnažiti stručne radnike za primenu procedura u hitnim situacijama koje uključuju izdvajanje deteta iz porodice.
* Razviti sposobnost za identifikaciju i uključivanje odgovarajućih hraniteljskih porodica u urgentnim slučajevima.
* Unaprediti znanja o specifičnostima brige o deci različitih uzrasta, deci sa smetnjama i teškoćama u razvoju i deci migrantima u kontekstu urgentnog smeštaja.
* Podstaći multisektorsku saradnju u cilju efikasnog odgovora na urgentne situacije.
* Obezbediti alate i metode za dokumentovanje, praćenje i evaluaciju usluge urgentnog hraniteljstva.

Oblast socijalne i dečije zaštite na koju se odnosi: Program obuke se odnosi na oblast hraniteljske zaštite dece bez odgovarajućeg roditeljskog staranja, sa posebnim fokusom na urgentni smeštaj dece u kriznim situacijama. Obuhvata teme iz oblasti zaštite dece od nasilja, zanemarivanja i eksploatacije, deinstitucionalizacije, razvoja usluga u zajednici, kao i zaštite dece sa smetnjama i teškoćama u razvoju, dece migranata i dece pogođene krizama i katastrofama. Program doprinosi unapređenju kvaliteta i dostupnosti usluga u skladu sa standardima socijalne i dečije zaštite i principima najboljeg interesa deteta. |

|  |
| --- |
| **Sadržaj programa obuke** |
| Program obuke se sastoji iz 6 tematskih celina. Svaka tematska celina predstavlja posebnu sesiju. Kratak opis tematskih celina odnosno sesija je sledeći: **Sesija 1:** U**rgentno hraniteljstvo u kontekstu međunarodnih i nacionalnih standarda, državnih strategije i primene prinicipa najboljeg interesa deteta:**U ovoj sesiji učesnici dobijaju uvod u pojam urgentnog hraniteljstva, njegove osnovne karakteristike i svrhu, kao i ulogu koju ova usluga ima u kontekstu deinstitucionalizacije i zaštite prava deteta. Poseban fokus je na međunarodnim, evropskim i domaćim standardima koji se odnose na ovu oblast. Kroz grupni rad, učesnici stiču uvid u prednosti hraniteljstva kao oblika urgentne zaštite deteta, u odnosu na druge modalitete urgentne-privremene zaštite (prihvatiliše, rezidencijalna ustanova), kao i zašto su opšti standardi hraniteljske zaštite bitan kontekst u kojem se organizuje urgentno hraniteljstvo. **Sesija 2: Urgentno hraniteljstvo – specifični standardi i kompetencije hranitelja**Sesija se fokusira na specifičnosti urgentnog hraniteljstva, izazove za ustostavljanje kvalitetnog sistema urgentne hraniteljske zaštite, specifične standarde i procedure, kao i posebne kompetencije koje su potrebne za hranitelje uključene u urgentni smeštaj. Obradom primera iz prakse učesnici razvijaju dublje razumevanje kompleksnosti ove uloge.**Sesija 3:** **Hraniteljstvo za bebe** Učesnici stiču znanja o razvojnim potrebama dece uzrasta 0–2 godine i specifičnostima njihove urgentne brige. Kroz praktičnu vežbu analiziraju izazove i razvijaju pristupe za negu beba u kriznim situacijama. Na kraju dana sledi zajedničko sumiranje ključnih uvida i evaluacija naučenog.**Sesija 4:** **Urgentno hraniteljstvo za decu iz nasilja i eksploatacije**Učesnici se upoznaju sa specifičnostima zaštite dece koja su pretrpela nasilje, zlostavljanje, zanemarivanje ili eksploataciju. Fokus je na prepoznavanju trauma i pružanju adekvatne prve pomoći u hraniteljskom okruženju.**Sesija 5:** **Deca migranti i urgentno hraniteljstvo – prezentacija i diskusija**Obrađuju se karakteristike, potrebe i izazovi u radu sa decom migrantima, posebno onima bez pratnje. Učesnici se upoznaju sa principima kulturne osetljivosti, jezičkih barijera i procedura za pružanje zaštite ovoj populaciji.**Sesija 6:** **Urgentno hraniteljstvo kao deo odgovora na prirodne nepogode (rizik od zemljotresa)** Sesija istražuje ulogu urgentnog hraniteljstva kao mehanizma zaštite dece tokom prirodnih katastrofa (zemljotresi, poplave, požari) i drugih humanitarnih kriza. Diskutuju se strategije integracije ove usluge u planove reagovanja i upravljanja krizama. |

|  |
| --- |
| **Kompetencije koje će program obuke razvijati** |
| * Primena trauma-informisanog pristupa u radu sa decom u kriznim situacijama.
* Planiranje i sprovođenje hitnih intervencija u skladu sa principima zaštite najboljeg interesa deteta.
* Procena bezbednosnih rizika i potreba deteta prilikom smeštaja u urgentno hraniteljstvo.
* Sprovođenje efikasne komunikacije i saradnje sa hraniteljima, porodicom deteta i relevantnim institucijama (zdravstvo, obrazovanje, policija, pravosuđe).
* Prilagođavanje pristupa deci različitih profila i potreba (npr. mala deca, deca sa sa smetnjama i teškoćama u razvoju, deca migranti).
* Dokumentovanje i izveštavanje u skladu sa profesionalnim standardima i zakonskim obavezama.
 |

|  |
| --- |
| **Ciljna grupa profesionalaca kojima je obuka namijenjena** |
| Obuka je primarno namenjena stručnim radnicima iz oblasti socijalne i dječje zaštite sa iskustvom rada sa decom i mladima. Obuka takođe namenjena i stručnjacima iz nevladinog sektora sa iskustvom podrške deci i mladima i porodicama, naročito u riziku od razdvajanja i iz ugroženih populacija.  |

|  |
| --- |
| **Uslovi za uključivanje profesionalaca u obuku** |
| Uslovi za uključivanje stručnjaka u obuku podrazumevaju sledeće: status stručnog radnika u socijalnoj i dječjoj zaštiti (licencirani stručni radnik u oblasti socijalne i dječje zaštite) ili diplomirani socijalni radnik, psiholog, pedagog, defektolog, sociolog, pravnik sa iskustvom rada sa ranjivim grupama. Prednost za pohađanje obuke, imaće stručnjaci sa iskustvom u radu sa decom i mladima iz ranjivih grupa.  |

|  |
| --- |
| **Krajnji korisnici** |
| **Krajnji korisnici obuke o urgentnom hraniteljstvu su deca u situacijama** u kojima im je potrebna hitna zaštita u porodičnom okruženju, kao i **sistem stručnjaka i hranitelja** koji zajedno rade na pružanju kvalitetne, brze, inkluzivne i razvojno podsticajne brige.Kroz razvoj znanja i kompetencija stručnjaka u sistemu i dječje zaštite i nevladinog sektora, obuka o urgentnom hraniteljstvu direktno doprinosi kvalitetu zaštite i prevenciji institucionalizacije dece koja su:* žrtve zlostavljanja i zanemarivanja, nasilja i eksploatacije.
* deca čiji su roditelji privremeno ili trajno onemogućeni da brinu o njima (zbog bolesti, hapšenja, smrti i sl.),
* deca migranti razdvojena od roditelja ili bez pratnje,
* deca sa smetnjama i teškoćama u razvoju ili kompleksnim potrebama,
* deca pogođena humanitarnim krizama ili prirodnim nepogodama.

Pored dece kao krajnjih korisnika, program posredno koristi i hranitelskim porodicama koje prihvataju decu u urgentnom smeštaju, jer im se kroz stručno osnažene profesionalce obezbeđuje adekvatna podrška, vođenje i supervizija.Na taj način, obuka doprinosi uspostavljanju funkcionalnog i održivog sistema urgentnog hraniteljstva koji obezbeđuje poštovanje prava deteta na porodičnu brigu, individualizovanu zaštitu i rast u sigurnom i podsticajnom okruženju, u skladu sa nacionalnim zakonodavstvom i međunarodnim standardima. |

|  |
| --- |
| **Broj učesnika u grupi (min/max)** |
| Minimalan: 12Maksimalan: 25 |

|  |
| --- |
| **Dužina trajanja programa obuke** |
| Dva dana, odnosno 16 sati.  |